Obec Jasov v súlade so zákonom 583/2004 Z. z. v znení dodatkov a § 34 zákona NR SR č. 523/2004 Z. z. o rozpočtových pravidlách verejnej správy a o zmene a doplnení niektorých zákonov

**vydáva**

**Zásady o rozsahu a spôsobe použitia výdavkov na reprezentačné a propagačné účely Obce JASOV**

**Článok 1**

**ÚVODNÉ USTANOVENIA**

Obec Jasov môže uhrádzať výdavky na reprezentačné a propagačné účely v rozsahu schválenom v rozpočte Obce Jasov na príslušný rozpočtový rok pri zachovaní maximálnej hospodárnosti, účinnosti a vecnej preukaznosti. Hospodárenie s týmito prostriedkami si vyžaduje zachovanie maximálnej hospodárnosti a vecnej podloženosti.

**Článok 2**

**VÝDAVKY NA REPREZENTAČNÉ A PROPAGAČNÉ ÚČELY**

Tieto výdavky môžu byť použité v nevyhnutnom rozsahu, ak si to vyžadujú reprezentačné, hospodárske a iné spoločenské dôvody a to na:

a) pohostenie pri oficiálnych návštevách a na ďalšie výdavky spojené s pobytom oficiálnych hostí

b) občerstvenie účastníkov pracovných porád, konferencií a iných pracovných príležitostí (rokovaní), spoločenských akcií občanov obce Jasov

c) vecné dary poskytnuté v súvislosti s reprezentáciou Obce Jasov

d) vecné dary a občerstvenie pre deti občanov obce z príležitosti sviatkov

Na účely týchto zásad sa:

1) za oficiálnu návštevu považuje tuzemská alebo zahraničná delegácia (aj jedna osoba), ktorá prerokúva so zástupcami obce dôležité spoločenské a hospodárske otázky

2) za občerstvenie sa považuje káva, čaj, nealkoholické nápoje, a prípadne aperitív, pivo a iné; jedlo podľa povahy a dĺžky trvania akcie. Pri pracovnom rokovaní, ktoré trvá do 6 hodín, sa poskytne občerstvenie a pohostenie maximálne do výšky 400,- Sk na jedného účastníka, pri trvaní rokovania nad 6 hodín sa poskytne občerstvenie a pohostenie maximálne do výšky 700,- Sk na jedného účastníka. Alkoholické nápoje možno podávať len v spoločensky nutnej miere,

3) za ďalšie výdavky spojené spobýtoiŕi oficiálnych hostí sú výdavky na ich uvítanie, ubytovanie, stravovanie, dopravu, tlmočenie, vstupné na kultúrny program. Starosta Obce Jasov môže poskytnúť zahraničnej delegácii a výnimočne v odôvodnených prípadoch aj tuzemskej delegácii v spoločensky potrebnej miere primeraný vecný dar. Za primeraný vecný dar sa pri zahraničnej delegácii považuje dar v hodnote do 2 000,- Sk na jednu osobu, pri tuzemskej delegácii dar v hodnote do 1 000,- Sk na jednu osobu.

4) vecné dary môže mesto poskytnúť: pri významných športových, kultúrnych a spoločenských podujatiach organizovaných na území Obce Jasov v hodnote do výšky 10 000,- Sk na jedno podujatie; osobám reprezentujúcim Obec Jasov v oblasti hospodárskeho, kultúrneho a spoločenského života a športu do Výšky 5 000,- Sk na jednu osobu; v prípade reprezentácie Obce Jasov na medzinárodnej úrovni do výšky 10 000,- Sk na jednu osobu.

5) pri príležitosti dosiahnutia významného životného jubilea občana Obce Jasov Obec Jasov poskytne vecný dar alebo odmenu v hodnote do výšky 3 000,-(pozn. - prevod finančných prostriedkov podľa rozpočtovej klasifikácie 642 014).

**Článok 3**

**ZÁSADY POUŽÍVANIA VÝDAVKOV NA REPREZENTAČNÉ A PROPAGAČNÉ ÚČELY**

1) Limit výdavkov na reprezentačné účely a výdavky na propagačné účely sú dané schváleným rozpisom rozpočtu na príslušný rok. Za hospodárenie s limitom na reprezentačné účely zodpovedá starosta Obce Jasov.

2) Výdavky na reprezentačné a propagačné účely musia byť riadne preukázané a doložené príslušnými dokladmi. Doklady preukazujúce výdavky na tento účel musia obsahovať okrem všeobecne platných náležitostí účtovných dokladov aj tieto údaje:

a) pri výdavkoch na občerstvenie a pohostenie pri akej príležitosti sa poskytli

* počet účastníkov
* rozpis konzumácie
* doba trvania

b) pri výdavkoch na dary

* označenie darovanej veci a jej hodnotu
* príležitosť pri akej, komu a kedy bol dar poskytnutý

**Článok 4**

**ZÁVEREČNÉ USTANOVENIA**

1) Tieto zásady nadobúdajú účinnosť dňom 24.4.2006.

2) Dňom nadobudnutia jej účinnosti sa rušia zásady o hospodárení s finančnými prostriedkami obce Jasov zo dňa 04.10.1999.

V Jasove

Ing. Štefan Mesároš, v.r.; pečiatka obce

starosta obce Jasov